Matovič, Igor, podpredseda vlády a minister financií SR (2022-10-06):
Ďakujem pekne. Pán poslanec, sa tu nachádza? Že ďakujem pekne v mene premiéra za otázku. Čiže zatiaľ boli prijaté opatrenia na európskej úrovni alebo teda úrovni Európskej únie. Čo sa týka zásobníkov, nariadenie Európskej únie, v zmysle ktorého majú byť zásobníky v EÚ naplnené do 1. novembra na 80 %, to máme dosiahnuté z pohľadu Európskej únie. Slovensko má 85-percentnú naplnenosť zásobníkov, čo znamená, že máme pokrytých týmto spôsobom 57 % spotreby. Z titulu šetrenia sa prijali zatiaľ rozhodnutia na úrovni Európskej únie, dobrovoľné zníženie spotreby plynu v Európskej únii o 15 %, povinné šetrenie v prípade stavu pohotovosti. Nariadenia o núdzových opatreniach na trhu s elektrinou, opatrenia, ktoré sú prijaté, je zníženie spotreby elektriny, obmedzenie nadmerných príjmov inframarginálnych výrobcov elektriny, solidárny poplatok pre spoločnosti pôsobiace v odvetví fosilných palív, regulácia cien pre malé a stredné podniky. Nepodporili sme, lebo inframarginálne zisky Slovenska prinesú iba 100 mil. eur zo 140 mld. eur, ktoré sa predpokladajú, že sa vyberú na úrovní Európskej únii, avšak naša potreba, ak by sme mali kompenzovať všetky navýšené náklady pre domácnosti, firmy, verejnú, štátnu správu, by bola až 24 mld. eur, čo je približne 22 % z HDP. Máme záujem uzavrieť dohody ohľadom solidárneho zdieľania ziskov obchodníkov alebo traderov. Ďalší spôsob, ako sa tento problém rieši, je tzv. REPowerEU, to je rozdelenie mimoriadnych 20 mld. eur v rámci všetkých krajín Európskej únie, kde som aj teda sám, keď to toho môžem vniesť takúto vsuvku, bol účastný rokovaní, dnes je štvrtok, tuším v utorok tento týždeň v Luxemburgu, kde sa prijímalo rozhodnutie o tzv. alokačnom kľúči, čiže akým spôsobom sa tých 20 mld. eur rozdelí medzi jednotlivé členské krajiny Európskej únie. Pôvodný návrh bol taký, že de facto sa okopíroval vzorec rozdelenia prostriedkov z covidu. Argumentácia Slovenska, pozícia Slovenska bola taká, že je trošku zvláštne, až trošku, až skoro choré používať vzorec na rozdelenie použitý pri covide na riešenie úplne iného problému, ktorý má úplne iné dosahy na krajiny vzhľadom na závislosť od energií, najmä teda z Ruska. Takže slovenská pozícia bola, že sme sa snažili prísť s dvomi alternatívnymi návrhmi na prerozdelenie. Nakoniec česká pozícia, ako predsedníckej krajiny, bola kompromisná, ktorej výsledok je, že pre Slovensko by z tohto 20 mld. balíka, z tohto nástroja REPowerEU, malo byť k dispozícii 367 mil. eur približne. V poradí, keď to prepočítame per capita, teda na jedného občana, obyvateľa, občana, teraz neviem, jednotlivých členských krajín, tak Slovensko je vlastne siedme v poradí. Čiže siedma najväčšia alokácie v prepočte na počet obyvateľov alebo teda v prepočte per capita na jedného obyvateľa, čo si myslím, že je v celku dobrý výsledok. Samozrejme, všetci by chceli mať viac, aj Slovensko chcelo mať viac. Zajtra je neformálny samit lídrov v Prahe, kde bude diskusia k energetike. Včera prezentované, včera teda niečo z toho bude prezentované. Pokračovať sa bude na riadnom samite o dva týždne v Bruseli. Že by som prosil nabudúce, keď mi tu niekto dá takého podklady, aby mi sem dal skratky, ktorým rozumiem. Skratka UvdL mi absolútne nič nehovorí. Čiže dobre, čiže list lídrom z 5. októbra k najbližším krokom, kde avizovala, neviem kto, ide o iniciatívy, ktoré Európska komisia v najbližšej dobe predloží... (Prerušenie vystúpenia predsedajúcim.)